Condé (suku)

Condé oli ranskalainen ruhtinassuku ja Ranskaa hallinneen Bourbonin suvun nuorempi haara. Se sai nimensä Condé-sur-l’Escaut’n kaupungin mukaan. Suvun esi-isät käyttivät nimeä vuodesta 1335.Nordisk familjebok (1906), s. 627–628  Runeberg.org. Viitattu 7.7.2013. Condén suvun varsinainen kantaisä oli hugenottijohtaja Louis I de Condé (1530–1569), joka otti itselleen Condén prinssin arvon. Suvun tunnetuin jäsen lienee ollut Ludvig XIV:n aikainen sotapäällikkö Louis II de Condé. Suku sammui yhdeksännen Condén prinssin, Louis Henri Joseph de Bourbonin kuollessa vuonna 1830. Hänen ainoa poikansa, Enghienin herttua oli ammuttu vuonna 1804 Napoleonin käskystä maanpetturuudesta syytettynä.Condé family  Encyclopædia Britannica Online Academic Edition. Viitattu 7.7.2013.

Lähteet

Luokka:Ranskan aateli